Illum qed niċċelebraw Ewropa magħquda li rxuxtat mill-irmied tat-Tieni Gwerra Dinjija. Ħamsa u sittin sena ilu d-dikjarazzjoni ta' Schuman ipproponiet li huwa biss billi jinkiser iċ-ċiklu ta' vjolenza u tpattija li s-soċjetajiet tagħna jistgħu flimkien jibnu sigurtà u prosperità dejjiema. Huwa biss fl-għaqda li l-Ewropa tista' żżomm il-paċi. Dan kien il-bidu tal-proċess ta' integrazzjoni Ewropea iżda ħafna nazzjonijiet Ewropej xorta waħda kellhom jiġġieldu għal-libertà minn reġimi totalitarji u awtoritarji. Qatt m'aħna se ninsew id-diżastru tat-Tieni Gwerra Dinjija, li nħolqot bil-mibegħda għan-nies u n-nazzjonijiet. Nies ħajjin fostna jiftakru l-popli tagħna, sebgħin sena ilu, jiġġieldu lil xulxin fil-kampijiet tal-battalja. Illum aħna sħab, alleati u ħbieb mill-aktar qrib ta' xulxin. Hija r-responsabbiltà tagħna li nħeġġu l-paċi, il-libertà, id-demokrazija, is-solidarjetà u l-prosperità, kemm fl-Ewropa kif ukoll lil hinn minnha. Dan se nkomplu nagħmluh, magħqudin fl-Unjoni Ewropea, u bid-diversità li tagħtina s-saħħa. Filmat: dikjarazzjoni konġunta mill-membri tal-Kunsill Ewropew, ippreżentata mill-President Donald Tusk